钦定古今图书集成/明伦汇编/官常典/第659卷 > 后汉
## 钦定古今图书集成/明伦汇编/官常典/第659卷 > 后汉

后汉定县大小，置尉员数。

按：《后汉书百官志》：“尉，大县二人，小县一人。”本注曰：“尉
主盗贼。凡有贼发，主名不立，则推索行寻，案察奸宄，
以起端绪。”

〈注〉应劭《汉官》曰：大县丞、左右尉，所谓命卿三人。小县一尉一丞，命卿二人。雒阳孝廉左尉秩四百石，孝廉右尉秩四百石。

边县有障塞尉。本注曰：“掌禁备羌夷犯塞。”